ณัฐทิชา จันทรวารีเลขา

**ณัฐทิชา จันทรวารีเลขา** (เกิด 3 ธันวาคม พ.ศ. 2545) ชื่อเล่น **ฟ้อนด์** เป็นนักแสดงและนักร้องชาวไทย เป็นอดีตสมาชิกวงคาร์ร่า และเป็นอดีตไอดอลสมาชิกวงบีเอ็นเคโฟร์ตีเอต รุ่นที่ 2 ปัจจุบันเป็นนักแสดงสังกัด GMMTV

## ประวัติ

ฟ้อนด์เกิดที่กรุงเทพมหานคร แต่ย้ายไปอยู่อำเภอหัวหิน จังหวัดประจวบคีรีขันธ์พร้อมกับครอบครัวตั้งแต่สมัยเด็ก นับถือศาสนาคริสต์ นิกายโรมันคาทอลิก จบการศึกษาระดับมัธยมศึกษาตอนต้นจากโรงเรียนหัวหินวิทยาลัย ระดับมัธยมศึกษาตอนปลายจากโรงเรียนโยธินบูรณะ และสอบเทียบ ปัจจุบันจบการศึกษาระดับอุดมศึกษา คณะการสร้างเจ้าของธุรกิจและการบริหารกิจการ มหาวิทยาลัยกรุงเทพ เธอเคยมีผลงานการแสดงก่อนเข้าวงบีเอ็นเคโฟร์ตีเอต (BNK48) เช่น ผลงานโฆษณา, นักแสดงสมทบจากซีรีส์เรื่อง Kiss Me Again, Social Death Vote และนักแสดงรับเชิญละครเรื่อง บุพเพสันนิวาส รับบทเป็น แม่แก้ว

ต่อมาฟ้อนด์เข้าร่วมออดิชั่นวงบีเอ็นเคโฟร์ตีเอต (BNK48) ในปี พ.ศ. 2561 และได้รับคัดเลือกเป็นสมาชิกรุ่นที่ 2 ของวงและได้รับเลือกเป็นเซ็มบัตสึแถวหน้าในเพลง "ฤดูใหม่" ซึ่งเป็นเพลงประจำรุ่นที่ 2 และเพลง "บีเอ็นเคเฟสติวัล" ปี พ.ศ. 2562 ในงานประกาศผลการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 6 ฟ้อนด์ได้รับคะแนนอยู่ในอันดับที่ 26 ได้เป็นเซ็มบัตสึในเพลงรองของซิงเกิลที่ 6 "ก็เพราะว่าชอบเธอ" ต่อมาในเดือนเมษายน ฟ้อนด์ได้รับเลือกให้เป็นเซ็นเตอร์ครั้งแรกในเพลงหลักของอัลบั้มที่ 2 ในเพลง จาบาจา (Jabaja)  ร่วมกับ จิรดาภา อินทจักร (ปูเป้) นอกจากนี้ ฟ้อนด์ยังได้ร่วมแสดงซีรีส์เรื่อง One Year 365 วัน บ้านฉัน บ้านเธอ ร่วมกับ เฌอปราง อารีย์กุล (เฌอปราง) และสมาชิกร่วมวงอีก 6 คน ออกอากาศวันที่ 28 พฤศจิกายนและในปี พ.ศ. 2563 นอกจากนี้ ฟ้อนด์ยังได้ร่วมแสดงซีรีส์เรื่อง The Underclass ห้องนี้ไม่มีห่วย ร่วมกับแพรวา สุธรรมพงษ์ (มิวสิค), นันท์นภัส เลิศนามเชิดสกุล (มิวนิค) และสมาชิกร่วมวงอีก 9 คน ออกอากาศวันที่ 5 กรกฎาคม 

ปี พ.ศ. 2565 ได้รับเลือกเป็น 1 ใน 4 เซ็นเตอร์เพลงซิงเกิลหลักที่ 11 ซาโยนาระครอวล์ (Sayonara Crawl) ร่วมกับแพรวา สุธรรมพงษ์ (มิวสิค), นิพพิชฌาน์ พิพิธเดชา (ปาเอญ่า) และ กชพร ลีละทีป (แชมพู) และได้แสดงภาพยนตร์ The Cheese Sisters ตอน Deliver แสดงคู่กับ วีรยา จาง (วี) ในบท มิว เป็นภาพยนตร์แซฟฟิค Girl Love เรื่องแรกของค่าย IAM

ปี พ.ศ. 2566 ได้รับเลือกให้แสดงนำใน ภาพยนตร์เรื่อง คฤหาสน์ผีปอบ กำหนดฉายทางทรูไอดี กลางปี พ.ศ. 2566 ,ซีรี่ส์ เพื่อนผมมีมรดกเป็นโฮมสเตย์ครับ ค่าย TV Thunder คู่กับ รัฐวิทย์ กิจวรลักษณ์ และภาพยนตร์เรื่อง เพื่อน(ไม่)สนิท ค่าย GDH ร่วมกับ อันโทนี่ บุยเซอเรท์, ธิติยา จิระพรศิลป์ มีกำหนดฉายในเดือนพฤศจิกายน พ.ศ. 2566 ในโรงภาพยนตร์

ปี 2567 จบการศึกษาจากการเป็นไอดอลวง บีเอ็นเคโฟร์ตีเอต เป็นนักแสดงอิสระและทำงานเป็นศิลปินกลุ่มหญิงไทยชื่อ คาร์ร่า

ปี 2568 วงคาร์ร่าหมดสัญญา และปัจจุบันเธอได้เป็นนักแสดงสังกัด จีเอ็มเอ็มทีวี

## ผลงาน

### ผลงานเพลง

#### อัลบั้ม

### ไลร่า/ไวร่า/คาร์ร่า

## มิวสิกวิดีโอ

## ผลงานเพลงประกอบซีรีส์/ภาพยนตร์/โฆษณา/อื่น ๆ

## ละคร/ซีรีส์

## ภาพยนตร์

## โฆษณา/พรีเซ็นเตอร์

## รายการโทรทัศน์

## รายการออนไลน์

## คอนเสิร์ต

## แหล่งข้อมูลอื่น
* INSTRAGRAM FOND
* FACEBOOK FOND

## อ้างอิง

หมวดหมู่:บุคคลจากอำเภอหัวหิน
หมวดหมู่:คริสต์ศาสนิกชนนิกายโรมันคาทอลิกชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักร้องจากจังหวัดประจวบคีรีขันธ์
หมวดหมู่:นักร้องหญิงชาวไทย
หมวดหมู่:นักร้องป็อปไทย
หมวดหมู่:นักแสดงสังกัดจีเอ็มเอ็มทีวี
หมวดหมู่:สมาชิกของบีเอ็นเคโฟร์ตีเอต
หมวดหมู่:บุคคลจากโรงเรียนโยธินบูรณะ
หมวดหมู่:บุคคลจากมหาวิทยาลัยกรุงเทพ